O‘zbekistonda arizalarni sudga taalluqli bo‘lmagani uchun rad etish taqiqlanadi

“Davlat organlari bilan munosabatlarda fuqarolar va tadbirkorlik subyektlari huquqlarining samarali himoya etilishini ta’minlash hamda aholining sudlarga bo‘lgan ishonchini yanada oshirish chora-tadbirlari to‘g‘risida”gi prezident qarori qabul qilindi. Bu haqda Telegram’dagi “Huquqiy axborot” kanali xabar berdi.
Qarorga muvofiq, davlat organlari qarorlari ustidan berilgan shikoyatlarni ko‘rib chiqishda ma’muriy sudlarning rolini kuchaytirish maqsadida quyidagi tartiblar joriy etiladi:
Endilikda arizalarni sudga taalluqli bo‘lmagani sababli rad etish yoki ish yuritishni tugatishni taqiqlanadi. Arizalar sudga taalluqli bo‘lmaganda ularni ko‘rib chiqish vakolatli sudga o‘tkaziladi.
Bir sud ishi doirasida ba’zilari ma’muriy sudga, boshqalari esa fuqarolik sudga taalluqli bo‘lganda ularni birlashtirish taqiqlanadi.
Eslatib o‘tamiz, “Sudlar to‘g‘risida”gi qonun yangi tahrirda 2021-yil 28-iyul kuni prezident tomonidan imzolandi va 29-iyuldan boshlab kuchga kirgandi. Tangi tahrirdagi qonunda sudyalar maqomi, ularning mustaqilligi kafolatlari yanada mustahkamlangan va sudya lavozimiga nomzodlar va saylangan shaxslarga qo‘yilgan talablar xalqaro standartlarga muvofiq ishlab chiqilgan.